钦定古今图书集成/方舆汇编/职方典/第1322卷 > 南雄府学校考 府志
## 钦定古今图书集成/方舆汇编/职方典/第1322卷 > 南雄府学校考 府志

本府

南雄府学　在府治东。宋庆历间创。治平乙巳，知州陈侁奉诏建《大观》。戊子，知州范处厚修。嘉定间，知州刘篆修。元泰定丁卯，达鲁花赤教化的增而广之。至至顺壬申，总管张抟霄塑从祀先贤像。至元乙卯，总管杨益置学田若干亩。至正丁亥，通判孙三宝修崇文阁、两庑斋舍。壬辰，达鲁花赤密吏奢创乐育亭于泮池南，未几兵毁。辛丑，总管钱旭修。明洪武戊申，知府李廷贵修。乙丑，知府左孟诚创明伦堂、四斋。丁丑，知府凌守诚徙射圃于西北。己卯，知府文德远创大成殿。乙未，知府陈赐、同知李汝舟、通判程规、推官王逊、教授彭勖各捐俸修。正统辛酉，提学佥事彭琉按复侵地，创号“房公廨。” 壬戌，知府郑述修。“天顺壬午知府姜约置乐器。成化丙申，知府江璞合两学为一。弘治甲子，知府郑炤、正德丁卯知府吴珍修，壬申知府张嵿复两学于旧址，工未讫，癸酉知府李吉继成之。” 中为大成殿，东西为庑，前为戟门，为泮池，为桥，又前为棂星门。万历癸酉，同知宋尧武修濬。泮池、神厨、神库、宰牲房俱在西庑，后久废。启圣公祠在庙北，嘉靖辛卯知府张徽建；名宦祠在启圣公祠左，乡贤祠在启圣公祠右。俱嘉靖丙戌知府伍冥创。万历丙戌冬，知府周保重建明伦堂于

文庙后东为“居仁斋” 、西为“由义斋” 、东西为“道义门。”

北为“尊经阁” ，今废。

皇清康熙辛亥，教授袁必得重修，阁北为“观颐堂阁。”

后为“敬一” 亭、为“奎星阁。” 阁左为书房二十间，东为号房，西北为射圃，西南为学仓，前为训导廨一，又前为“景德祠。”

保昌县学　在府学西南。宋淳祐辛丑，知县“汪应午自光孝寺东改迁。壬子，知县赵崇徊修。元至元丁丑，教谕谭莹、至正乙未，达鲁花赤阿都《刻林》修。元季兵毁，惟”

文庙独存。明洪武庚戌，知县方仲容创两庑、戟门。

棂星门、明伦堂两斋。永乐癸巳知府宋玒、丁酉通判程规，辛丑知县徐子善修。正统辛酉，提学佥事彭琉按复侵地建，号“房、馔堂。” 丙寅，知府郑述创明伦堂两斋。成化丙申，知府江璞迁府学右。正德壬申，知府张嵿迁故地。中为大成殿，东西为庑，前为戟门，为泮池，为棂星门。甲午知县刘嶅、甲辰知府李而进，乙巳知府周南修。壬子，提学副使张希举、知府王宏重修。壬戌，知县杨士中迁泮池于棂星门外。

皇清康熙戊申，训导郑逊辟地筑面墙建坊，东曰“崇”

正学西曰“育真才。” 启圣公祠，康熙庚戌，知县马文绣、训导郑逊鼎建。敬一亭、明伦堂，康熙己酉年重修。文昌宫在殿东，亦训导郑逊鼎建。大中书院　在府学西。成化乙未，知府江璞创。丁卯知府吴珍修。隆庆丁卯，知府周思久修，更名“弘道。” 万历辛巳，鬻民间。丙戌，知府周保、推官施可大、知县汪一右捐金修复。明季兵燹。

皇清康熙癸卯，知府陆世楷鼎建，改名“天峰”，中为“进。”

修堂，左为张文献公祠，右为“王文成公祠。” 西清书院　“在府治西。正德辛巳知府倪宗正修，嘉靖壬辰知府丘道隆重修，壬寅知府胡永成改辟门路，以便出入，后改为兵备道，今废。” 浈江社学　、明善社学　俱在南隅。

仁和社学　、世显社学　，俱在北厢。

迁善社学　在县治

太平社学　在县后

明道社学　在上朔都

养正社学　在正上都

归极社学　在崇仁都

端本社学　在惠茹都

范俗社学　在乌源都

养性社学　在延福都

善俗社学　、崇礼社学　俱在修仁都。

觉民社学　在平田都

会极社学　、正经社学　俱在归仁都。

外县

始兴县学　随县治迁徙不常。《嘉定志》：“在县东。” 《元志》：“在郭头” ，毁于兵。天历间，主簿郑康斗迁县西，即今地。元统间，县尹杨奋坚创堂庑、仪门。元季兵毁。明洪武辛未，知县颜孝先、教谕汪士博重建。正统丙辰，知县翟林修。壬戌，知县韦义增创号房。景泰癸酉，知县欧林修堂斋。天顺己卯，知县苗寔修殿庑。成化甲辰，知府江璞、弘治丁巳知县夏舜修，嘉靖丙戌知县高辅重修，乙未知县汪庆舟修。中为殿，东西为庑，前为泮池，为棂星门、神库、神厨、宰牲房。启圣祠在庙门西，敬一亭在明伦堂西。名宦祠在庙门左。乡贤祠在庙门右。明伦堂在庙后。东为至道斋，西为据德斋，东西为号房，东斋南为馔堂，左为教谕廨，前为“训导廨” ，为仪门，为学门西，为学仓，为射圃。墨江社学　在儒学西。

学田　：按《通志》：土名腴水坵等处，岁纳租谷一百石，为诸生会课之用。